કેગ કેન્દ્ર અને રાજ્ય સરકારોની કામગીરીનું મૂલ્યાંકન અને પ્રજાના નાણાંનો યોગ્ય ઉપયોગ થાય છે કે કેમ તેની સાથે નાણાંકિય અનિયમિતતા પણ ચકાસે છે. આ જ કેગ દ્વારા ટુજીમાં 1.72 લાખ કરોડની ગેરરીતિનો દાવો કરાયો ત્યારે તે વખતે વિપક્ષ ભાજપને મનભાવન લાગ્યું. તેનો રાજકીય લાભ ઉઠાવાયો. કેગ જેમ પોતાનું કામ કરે છે તેમ ભારતની લોકશાહીમાં પત્રકારો કે પ્રેસ પણ પોતાનું કામ કરે છે. પ્રેસનું કામ સરકારમાં કાંઇ ખોટુ થતું હોય તો તે શોધીને સરકારના તંત્ર અને સત્તાપક્ષના ધ્યાને મૂકવાનું છે જેથી તેની સામે યોગેય રાહે પગલા ભરાય. આધાર કાર્ડનો ડેટા 500 રૂપિયમાં વેચાય છે એવી કોઇ પત્રકારમે માહિતી મળી અને તેમણે તપાસ કરીને તેમાં તથ્ય લાગતાં સરકાર સુધી એ વાત અખબારના માધ્યમથી પહોંચાડી કે તંત્રમાં ક્યાંક ખોટુ થઇ રહ્યું છે અને તેને રોકો. તેના બદલે પત્રકારને જ તેની ફરજ બજાવવાનું રોકવાનું પગલું સરકારે ભર્યું છે. સૂત્રોએ કહ્યું કે સરકારે ખરેખર તો એ પત્રકાર કે અખબારનો આભાર માનવો જોઇએ કે તેમણે વહીવટી તંત્રમાં ક્યાં છીંડા છે તે તમને બતાવ્યું ત્યારે એ છીંડા પૂરવાને બદલે છીંડા બતાવનાર જ ગુનેગાર હોય તેમ પોલીસ ગુનો દાખલ થાય ત્યારે દેશના મિડિયાએ આ કિસ્સો અને સરકારની પ્રેસ વિરોધી માનસિકતા સામે સાવચેત થવાની જરૂર છે.